[{"text_idx": "#000000", "text": "Alumni topaketa Donostian Emilio Durorekin"}, {"text_idx": "#000001", "text": "Joan den apirilaren 26an egun ahaztezina bizi ahal izan genuen Deustuko Unibertsitatearen Donostiako campuseko geletatik pasatu diren ikasle ohientzako I. NOW Topaketan. Inguru paregabean antolatu zen ekitaldia, Donostiako Aquarium-ean, eta luxuzko aitabitxia izan zuen: Emilio Duro\u0301. Enpresaburu eta hizlari ezagunak berehala liluratu zituen auditorioa goraino bete zutenak, indarrez gainezka eman zuen mezu bizi-biziaz. \u201cNo vale rendirse\u201d (Ez du balio amore emateak) izeneko hitzaldian, bizitzan benetan garrantzizko zer gauza diren galdetu eta bizitzan eta lanbidean benetako arrakastaren sekretuak aletu zituen."}, {"text_idx": "#000005", "text": "Hizlariak kopuru esanguratsuak ematen jarraitu zuen: \u201cJende alai eta baikorrak jende arruntak baino % 65 \u2013 % 100 gehiagoko errendimendua du\u201d. Alaitasuna, gogo bizia, lana... jarrerak dira, ez ezaupideak eta, hala ere, ikastaldian ez dugu halako jarreren inguruko prestakuntzarik jasotzen. Eta, ondorioz, gaur egun \u201cunibertsitateko bost karrera izan baina inork irentsi ezin duen\u201d jendea aurkituko dugu."}, {"text_idx": "#000006", "text": "Zuzendaritza arloko eta enpresen aholkulari gisa duen esperientzia zabala gogoan harturik, Duro\u0301k ohartarazi zuen hezkuntza emozional eta jarrera arlokorik ez izatearen ondorioz, \u201cbaliorik handieneko gaitasun\u201d bihurtu dela jarrera pertsonalak izatea egungo erakundeetan, eta \u201cbaikortasun koefizientea\u201d bezalako adierazleak hartzen direla kontuan. Hortaz, seme-alabak hezten baditugu, \u201chezi ditzagun ilusioa, bizi poza izan dezaten\u201d. Aholku hori eman zuen."}]